Ilzene vald
Ilzene vald (läti keeles Ilzenes pagasts) on vald Lätis Alūksne piirkonnas. Enne 2009. aasta haldusreformi kuulus vald Alūksne rajooni. Vald piirneb sama piirkonna Zeltiņi ja Alsviķi vallaga, Smiltene piirkonna Trapene ja Gulbene piirkonna Lejasciemsi vallaga. Valla pindala on 62,5 km². 2016. aasta seisuga elas seal 389 inimest. Valla keskus on praegu Jaunzemi küla, kuigi ajalooliselt on selleks olnud Čonkas. Vallavanem on Ingrīda Sniedze. Ilzene valla nimi tuleneb eesti keelest, sõnast "ilus". Valla maad kuulusid varem latgalite Adsele muinasmaakonda. Piirkond on traditsiooniline leivude asuala. Vald asub suuremalt jaolt Tālava madalikul. Kõrgeim tipp Zāgadu kalns ulatub 143,3 m üle merepinna. Valda läbib Peetri jõgi.